På 18-årsdagen for gassangrepet, 18. mars 2006, brøt det ut voldsomme opptøyer i Halabja rettet mot det regjerende partiet PUK. Anslagsvis 7 000 demonstranter klaget over manglende oppfølging av ofrene for gassangrepet og manglende investeringer i infrastruktur i den ødelagte byen. Demonstrantene raserte museet som er oppført til minne om Halabja-ofrene og satte det i brann. Det kurdiske politiet åpnet til sist ild mot demonstrantene. En 17 år gammel gutt ble drept og et titalls personer såret.